OpenLLM-France/wikimedia huggingface dataset:
# Spinibarbus

Spinibarbus és un gènere de peixos de la família dels ciprínids i de l'ordre dels cipriniformes.

## Taxonomia

* Spinibarbus babeensis (Nguyen, 2001)
* Spinibarbus caldwelli (Nichols, 1925)
* Spinibarbus denticulatus (Oshima, 1926)
* Spinibarbus hollandi (Oshima, 1919)
* Spinibarbus nammauensis (Nguyen & Nguyen, 2001)
* Spinibarbus ovalius (Nguyen & Ngo, 2001)
* Spinibarbus sinensis (Bleeker, 1871)

## Referències

* ↑ The Taxonomicon Arxivat 2016-03-03 a Wayback Machine. (anglès)
* ↑ Nguyen, V. H. & S. V. Ngo. 2001. Ca nuoc ngot Viet Nam. Tap I. Ho ca chep (Cyprinidae). [Freshwater fishes of Viet Nam. Volume I. Family Cyprinidae]. Ca Nuoc Ngot Viet Nam v. 1: 1-622.
* ↑ Oshima, M. 1926. Notes on a collection of fishes from Hainan, obtained by Prof. S. F. Light. Annot. Zool. Jpn. v. 11 (núm. 1): 1-25.
* ↑ Oshima, M. 1919. Contributions to the study of the fresh water fishes of the island of Formosa. Ann. Carnegie Mus. v. 12 (núms. 2-4): 169-328, Pls. 48-53.
* 1 2 Nguyen, V. H. & S. V. Ngo. 2001. Ca nuoc ngot Viet Nam. Tap I. Ho ca chep (Cyprinidae). [Freshwater fishes of Viet Nam. Volum I. Family Cyprinidae]. Ca Nuoc Ngot Viet Nam v. 1: 1-622.
* ↑ BioLib (anglès)
* ↑ AQUATAB.NET
* ↑ FishBase (anglès)
* ↑ Catalogue of Life (anglès)

## Bibliografia

* Eschmeyer, William N.: Genera of Recent Fishes. California Academy of Sciences. San Francisco (Califòrnia), Estats Units. iii + 697. ISBN 0-940228-23-8 (1990).
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* Encyclopedia of Life (anglès)
# River Forest (Indiana)

River Forest és una població dels Estats Units a l'estat d'Indiana. Segons el cens del 2000 tenia 28 habitants.

## Demografia

Segons el cens del 2000, River Forest tenia 28 habitants, 10 habitatges, i 8 famílies. La densitat de població era de 540,5 habitants/km².
Dels 10 habitatges en un 30% hi vivien nens de menys de 18 anys, en un 80% hi vivien parelles casades, en un 0% dones solteres, i en un 20% no eren unitats familiars. En el 20% dels habitatges hi vivien persones soles el 20% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,8 i el nombre mitjà de persones que vivien en cada família era de 3,25.
Per edats la població es repartia de la següent manera: un 28,6% tenia menys de 18 anys, un 3,6% entre 18 i 24, un 14,3% entre 25 i 44, un 32,1% de 45 a 60 i un 21,4% 65 anys o més.
L'edat mediana era de 50 anys. Per cada 100 dones de 18 o més anys hi havia 81,8 homes.
La renda mediana per habitatge era de 110.555 $ i la renda mediana per família de 110.555 $. Els homes tenien una renda mediana de 100.000 $ mentre que les dones 26.250 $. La renda per capita de la població era de 37.421 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- River Forest». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- River Forest». American Fact Finder. Oficina del Cens dels Estats Units, 12-01-2010.
# Districte de Châlons-en-Champagne

El districte de Châlons-en-Champagne és un dels cinc districtes amb què es divideix el departament francès del Marne, a la regió del Gran Est. Té 8 cantons i 100 municipis i el cap del districte és la prefectura de Châlons-en-Champagne.

## Cantons

* cantó de Châlons-en-Champagne-1
* cantó de Châlons-en-Champagne-2
* cantó de Châlons-en-Champagne-3
* cantó de Châlons-en-Champagne-4
* cantó d'Écury-sur-Coole
* cantó de Marson
* cantó de Suippes
* cantó de Vertus

## Vegeu també

* Cantons del Marne
# Geneva (Minnesota)

Geneva és una població dels Estats Units a l'estat de Minnesota. Segons el cens del 2000 tenia 449 habitants.

## Demografia

Segons el cens del 2000, Geneva tenia 449 habitants, 184 habitatges, i 126 famílies. La densitat de població era de 422,8 habitants per km².
Dels 184 habitatges en un 29,3% hi vivien nens de menys de 18 anys, en un 62% hi vivien parelles casades, en un 4,9% dones solteres, i en un 31,5% no eren unitats familiars. En el 28,3% dels habitatges hi vivien persones soles el 14,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 2,95.
Per edats la població es repartia de la següent manera: un 25,4% tenia menys de 18 anys, un 8% entre 18 i 24, un 27,4% entre 25 i 44, un 22,9% de 45 a 60 i un 16,3% 65 anys o més.
L'edat mediana era de 38 anys. Per cada 100 dones de 18 o més anys hi havia 105,5 homes.
La renda mediana per habitatge era de 39.375 $ i la renda mediana per família de 50.893 $. Els homes tenien una renda mediana de 32.000 $ mentre que les dones 25.375 $. La renda per capita de la població era de 17.129 $. Entorn del 2,3% de les famílies i el 5,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Geneva». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Geneva». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Taissia Txentxik

Taissia Txentxik (Priluki, 30 de gener de 1936 - Txeliàbinsk, 19 de novembre de 2013) fou una atleta ucraïnesa, especialista en salt d'alçada, que va competir sota bandera de la Unió Soviètica durant les dècades de 1950 i 1960.
Nascuda a Ucraïna el 1936, el 1941, quan els alemanys envaïren Ucraïna durant la Segona Guerra Mundial, la seva família fou evacuada a Txeliàbinsk. S'inicià en l'atletisme mentre estudiava a l'Institut Politècnic de Txeliàbinsk. El 1959 es graduà en enginyeria elèctrica i després va treballar com a professora al mateix institut (1959-1962) i a l'Institut d'Enginyeria Elèctrica de Moscou (1963-1991). Un cop jubilada va presidir la Federació d'Atletisme de Veterans de Moscou i fou membre de la junta de la Federació d'Atletisme de Moscou.
El 1960 va prendre part en els Jocs Olímpics d'Estiu de Roma, on fou cinquena en la prova del salt d'alçada del programa d'atletisme. Quatre anys més tard, als Jocs de Tòquio, guanyà la medalla de bronze en l'mateixa prova, rere la romanesa Iolanda Balas i l'australiana Michele Brown.
En el seu palmarès també destaquen dues medalles al Campionat d'Europa d'atletisme, de plata el 1958 i d'or el 1966. També destaca una medalla d'or al Campionat d'Europa d'atletisme en pista coberta de 1967 i una altra d'or a la universíada de 1963. A nivell nacional guanyà els títols soviètics de 1957, 1958, 1959 i 1962. Va millorar el rècord soviètic en cinc ocasions.

## Millors marques

* Salt d'alçada. 1,78 metres (1959)

## Referències

* ↑ «Соболезнуем» (en rus). Federaicó d'Atletisme de Rússia. [Consulta: 30 setembre 2020].
* ↑ ЧЕНЧИК Таисия Филипповна. book-chel.ru (rus)
* ↑ «Скончалась заслуженный мастер спорта по легкой атлетике Таисия Ченчик» (en rus). [Consulta: 30 setembre 2020].
* 1 2 3 Taissia Txentxik a Sports Reference (arxivat)
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d'octubre 2020. [Consulta: 13 maig 2020].
* ↑ «European Indoor Championships (Women)». [Consulta: 30 setembre 2020].
* ↑ «World Student Games (Universiade - Women)». [Consulta: 29 setembre 2020].
* ↑ «Track and Field Statistics». [Consulta: 29 setembre 2020].
# Lonchophylla orienticollina

Lonchophylla orienticollina és un ratpenat de la família dels fil·lostòmids oriünd de Sud-amèrica.

## Descripció
### Dimensions

És un ratpenat de petites dimensions, amb una llargada total de 55–81 mm, els avantbraços de 40–47 mm, la cua de 6,5–11,3 mm, els peus de 10–35 mm, les orelles d'11–18 mm i un pes de fins a 16 g.

### Aspecte

El pelatge és curt. Les parts dorsals varien del taronja al marró amb la base dels pèls blanc crema, mentre que les parts ventrals varien del marró-grisenc al vermell-oliva clar. El musell és llarg, amb el llavi inferior travessat per un profund solc longitudinal envoltat per dos coixinets carnosos i que s'estén bastant més enllà del superior. La fulla nasal és lanceolada, ben desenvolupada i amb la porció anterior soldada al llavi superior. Les orelles són curtes, triangulars amb l'extremitat arrodonida i ben separades entre si. Les ales són acoblades posteriorment als turmells. Els peus són allargats. La cua és curta i sobresurt amb l'extremitat per la superfície dorsal de l'uropatagi. El calcani és més curt que el peu.

## Biologia
### Alimentació

Es nodreix de nèctar i pol·len.

## Distribució i hàbitat

Aquesta espècie és present al llarg dels vessants de la serralada oriental a la Colòmbia central, la Veneçuela nord-occidental i l'Equador centre-oriental.
Viu als boscos primaris i secundaris a una altitud d'entre 600 i 1.070 msnm.

## Estat de conservació

Com que fou descoberta fa poc, l'estat de conservació d'aquesta espècie encara no ha estat avaluat formalment.

## Referències

* ↑ Dávalos i Corthals, 2008.

## Bibliografia

* Dávalos, L. M.; Corthals, A «New species of Lonchophylla (Chiroptera, Phyllostomidae) from the eastern Andes of northwestern South America». American Museum Novitates, 3.635, 2008. Arxivat de l'original el 2013-12-05 [Consulta: 14 novembre 2015].
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Artiom Terian

Artiom Terian (Gandja, 5 de març de 1930 - Bakú, abril 1970) va ser un lluitador àzeri, procedent d'una família armènia, que va competir sota bandera soviètica durant la dècada de 1950. Era especialista en lluita grecoromana.
Terian va néixer a l'Azerbaidjan en el sí d'una família armènia del poble Bayan. Va iniciar-se en la lluita el 1945, primer en el kokh i després la lluita clàssica. El seu primer entrenador va ser Andrew Danielian.
Després de graduar-se a l'escola es va traslladar a Bakú per estudiar a l'Institut d'Educació Física de Bakú. Va guanyar els campionats soviètics en lluita grecoromana entre 1950 i 1954 i el de lluita lliure de 1951. El 1952 va prendre part en els Jocs Olímpics de Hèlsinki, on guanyà la medalla de bronze en la competició del pes gall del programa de lluita grecoromana. El 1953 fou el primer azerbaidjanès en guanyar una medalla d'or al Campionat del món de lluita.
El 1955 va patir un accident de moto que l'obligà a retirar-se de la pràctica de l'esport. Amb la retirada passà a exercir d'entrenador al seu club, el Dinamo de Bakú. L'abril de 1970 va morir en una disputa domèstica.

## Referències

* 1 2 3 «Artyom Teryan Olympic Results». sports-reference.com. Arxivat de l'original el 18 d'abril 2020. [Consulta: 18 novembre 2019].
* ↑ «Армянские звезды спортивного Баку» (en rus). www.noev-kovcheg.ru. Arxivat de l'original el 15 de febrer 2020. [Consulta: 4 febrer 2013].
* ↑ Артем Саркисович Терян — Легендарный Олимпионик и Чемпион Мира a Вне Строк, 10 de juliol de 2018 (rus)
# Turanisme

El turanisme, o panturanisme, és un moviment polític que advoca per la unió i cooperació de tots els pobles turquesos, tatars i uralics, com són els finesos, japonesos, uigurs, coreans, samis, hongaresos, turcs, mongols i mantxus, etc., principalment grups originaris d'Asia Central. Regió d'on prové el nom de «Turan», aquesta té el seu origen en el persa ja que amb aquest nom es denominava el Turquestan, regió al nord de l'Iran on habiten aquestes pobles. Hi ha grups que també inclouen als bascos. Això és a grans trets la inclusió col·lectiva de tots els pobles altaics i uràlics, i pot entendre's com una forma de «panaltaïcisme».

## Origen del panturanisme

El concepte de nacionalisme turanés va començar a prendre forma a partir del segle xix, ja des del segle XVIII s'utilitzava a Occident el terme Turan per referir-se a l'Àsia central. El panturanisme va néixer com una resposta a l'aparició de moviments nacionalistes semblants a Europa, com és el cas del paneslavisme. S'atribueix la fundació d'aquest concepte a Matthias Castrén, filòleg finlandès especialitzat en les llengües uralianes. En els seus treballs advocava per la unió racial dels pobles altais i uràlics, en aquests va concloure que els finlandesos provenien de l'Àsia central i que formaven part d'un grup que comprenia altres pobles, com serien els hongaresos, turcs i mongols.

## Personalitats clau

* Hüseyin Nihâl Atsız
* Enver Paşa
* Ziya Gökalp
* Yusuf Akçura
* Mehmet Fuat Köprülü
* Reşit Galip
* Sadri Maksudi Arsal
* Zeki Velidi Togan
* Reha Oğuz Türkkan
* Hikmet Tanyu
* Rıza Nur
* Turan Yazgan
* Nejdet Sancar
* Fethi Tevetoğlu
* Dündar Taşer
* Niyazi Yıldırım Gençosmanoğlu

## Referències

* 1 2 Stoddard, T. Lothrop «Pan-Turanism». The American Political Science Review, 11, 1, 1917, pàg. 12–23. DOI: 10.2307/1944138. ISSN: 0003-0554.
* ↑ «Turkic peoples | History & Facts» (en anglès). [Consulta: 28 agost 2021].
* ↑ Hartwig, G. (Georg). The polar world : a popular description of man and nature in the Arctic and Antarctic regions of the globe. / By Dr. G. Hartwig ... With additional chapters and one hundred and sixty-three illustrations., 2005.
* ↑ «Matthias Alexander Castrén | Finnish nationalist and linguist» (en anglès). [Consulta: 28 agost 2021].
# Granada (Minnesota)

Granada és un municipi dels Estats Units a l'estat de Minnesota, amb una població de 291 habitants (2019). L'actual alcalde és Darren Maday.

## Demografia

La ciutat de Granada disposa d'un total 135 habitatges i 291 habitants, amb una densitat de població d'aproximadament 194 habitants per km². Dels 135 habitatges, el 85% està ocupat per families i la resta son habitatges buits.
La taxa d'atur se situa al voltant del 28,2% i els ingressos mitjans per unitat familiar son de $45.528 dolars anuals. Entorn del 8,9% de la població es troba per sota del llindar de pobresa.Per edats, la població es reparteix de la següent manera: un 26,9% té menys de 18 anys, un 77,4% entre 18 i 65, i el restant 17,9% son majors de 65 anys. L'edat mediana és de 41 anys.
Entre els sectors productius més importants es troba la manufactura (22,8%), l'educació, sistema sanitari i assistència social (19,3%) i l'oci i restauració (12,4%), per altra banda, entre els sectors de menors importància es destaquen els serveis de la informació (0%), les finances i sector immobiliari (3,4%) i el sector primari (4,8%).

## Poblacions més properes

El següent diagrama mostra les poblacions més properes.

## Referències

* 1 2 3 4 «Explore Census Data». [Consulta: 26 febrer 2022].
* ↑ «Martin County, MN» (en anglès). [Consulta: 26 febrer 2022].
* ↑ «City Council – Granada News» (en anglès americà). Arxivat de l'original el 2022-02-26. [Consulta: 26 febrer 2022].
Viccionari
# Costa del Sol Occidental

La Costa del Sol occidental és una comarca que es troba al sud-est de la província de Màlaga, a la Comunitat Autònoma d'Andalusia, Espanya. Limita al nord amb les comarques de Sierra de las Nieves, Serranía de Ronda i Valle del Guadalhorce.

## Municipis

Els municipis que formen la comarca són:
* Benahavís
* Benalmádena
* Casares
* Estepona
* Fuengirola
* Manilva
* Marbella
* Mijas
* Torremolinos

## Enllaços externs

* Diputació de Málaga Arxivat 2008-03-13 a Wayback Machine.
* Ordre del BOJA del dia 14 de març de 2003 de la Conselleria de Turisme i Esport - Junta d'Andalusia Arxivat 2008-12-30 a Wayback Machine.
# Reynolds (Indiana)

Reynolds és una població dels Estats Units a l'estat d'Indiana. Segons el cens del 2000 tenia 547 habitants.

## Demografia

Segons el cens del 2000, Reynolds tenia 547 habitants, 199 habitatges, i 159 famílies. La densitat de població era de 398,5 habitants/km².
Dels 199 habitatges en un 44,2% hi vivien nens de menys de 18 anys, en un 63,3% hi vivien parelles casades, en un 9,5% dones solteres, i en un 20,1% no eren unitats familiars. En el 17,1% dels habitatges hi vivien persones soles el 7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,75 i el nombre mitjà de persones que vivien en cada família era de 3,06.
Per edats la població es repartia de la següent manera: un 31,4% tenia menys de 18 anys, un 6,6% entre 18 i 24, un 32,5% entre 25 i 44, un 17,4% de 45 a 60 i un 12,1% 65 anys o més.
L'edat mediana era de 33 anys. Per cada 100 dones de 18 o més anys hi havia 93,3 homes.
La renda mediana per habitatge era de 40.833 $ i la renda mediana per família de 44.083 $. Els homes tenien una renda mediana de 32.250 $ mentre que les dones 20.417 $. La renda per capita de la població era de 16.188 $. Entorn del 2% de les famílies i el 4,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Reynolds». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Reynolds». American Fact Finder. Oficina del Cens dels Estats Units, 12-01-2010.
# Districte de Münchwilen

El districte de Münchwilen és un dels vuit districtes del cantó suís de Turgòvia. Té 36.703 habitants (cens de 2007) i una superfície de 155,4 km². Està format per 15 municipis i el seu cap és Münchwilen. El nom tradicional del paisatge és Hinterthurgau i la regió també es coneix popularment com Tannzapfenland. Com a regió econòmica, es va comercialitzar com a Südthurgau entre 2009 i 2016. De 1798 a 1871 Tägerschen va ser la capital del districte.

## Municipis

| Nom | Habitants (31.12.2007) | Superfície en km² |
| Affeltrangen | 2246 | 14.4 |
| Bettwiesen | 1046 | 3.8 |
| Bichelsee-Balterswil | 2461 | 12.1 |
| Braunau | 673 | 9.2 |
| Eschlikon | 3690 | 6.2 |
| Fischingen | 2569 | 30.7 |
| Lommis | 1049 | 8.6 |
| Münchwilen | 4618 | 7.8 |
| Rickenbach | 2451 | 1.6 |
| Schönholzerswilen | 751 | 10.9 |
| Sirnach | 6702 | 12.4 |
| Tobel-Tägerschen | 1351 | 7.0 |
| Wängi | 4059 | 16.4 |
| Wilen | 2029 | 2.2 |
| Wuppenau | 1008 | 12.1 |

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
* ↑ «Warum der südlichste Teil des Kantons Hinterthurgau heisst» (en alemany). Regionaljournal Ostschweiz, 09-09-2016.
* ↑ «Geschichte» (en alemany). Gemeinde Tobel-Tägerschen. Arxivat de l'original el 4 de desembre 2019. [Consulta: 30 novembre 2019].

## Vegeu també

* Districtes del Cantó de Turgòvia
# Jadzia Dax

Jadzia Dax és una trill de Star Trek: Deep Space Nine de l'univers fictici de Star Trek interpretat per l'actriu Terry Farrell. És tinent comandant a l'estació espacial Espai Profund 9.
Assignada a l'estació més llunyana de la Federació en l'any 2369, Jadzia Dax des de nena va treballar per assolir l'honor de ser hoste d'un simbiont, assolint ser l'única de la seva família a aconseguir aquesta distinció. Es va especialitzar en estudis d'exobiologia, astrofísica, zoologia i exoarqueologia i posseeix el grau de Pilot 3. Va ser supervisada personalment pel seu anterior hoste Curson Dax, que mor en l'any 2367 i li va transferir el seu simbiont.
El primer que fa en l'estació és anar a visitar al seu vell amic Benjamin Sisko, però li resulta difícil acceptar al nou hoste especialment perquè és dona.
En 2371 s'adona que té dels seus records van ser esborrats, per a ocultar l'existència de Joran Dax, un assassí trill boig. El 2370 gairebé mor quan un Verad volia apoderar-se del simbiont.
Un any més tard té l'oportunitat de venjar a Curson matant a la seva arxienemiga L'Albino, ho fa en companyia dels seus vells camarades Kor, Kang i Koloth, en el planeta Sikarus IV.
Per la seva bellesa és pretesa per molts homes, entre ells el mateix Julian Bashir. El capità Boday va ser un altre dels seus amants ocasionals.
Realitza la cerimònia de Zhian'Thara que la uneix amb els altres hostes podent tornar a viure les seves vides.
S'ajunta amb l'esposa d'un del seu hoste (Torias Dax), anomenada Nilani, la qual cosa està molt mal vist entre els Trill.
Reconeix una inusual atracció cap al cap d'operacions de l'estació Worf, de qui s'enamora. S'acaben casant no sense abans tenir els problemes de tota parella normal.
Dax mor a les mans del cardassià Gul Dukat que estava posseït pels enemics dels Profetes bajorans, els esperits Pah. Abans de morir, com és costum, i després d'escoltar els crits de Worf, el simbiont passa a un nou hoste, Ezri Dax.
# Stanislao Gastaldon

Stanislao Gastaldon (Torí, Piemont, 8 d'abril de 1861 - Florència, Toscana, 6 de març de 1939) fou un compositor italià.
Assolí molta anomenada com a autor de romances, algunes de les quals, com la cèlebre Musica proibita, arribà a aconseguir una tirada de 200.000 exemplars. Entre les altres romances cal mencionar:
* La risposta, que també gaudí de força èxit,
* Ti vorrei rapire,
* Donna Clara,
* Non dir di no,
* La musica non proibita, totes elles amb acompanyament de piano.
També va compondre obres de més gran volada, amb òperes com Mala Pasqua! o Fatma (sobre llibret de Marco Praga). Entre les altres obres hi figuren marxes militars, el vals per a piano Cuore, La danza delle soimmie (Fantasia per a piano, etc.)

## Òperes

Va escriure unes tres-centes melodies per a veu i piano, algunes composicions per a banda i algunes òperes com:
* Mala Pasqua! (representada al Teatro Costanzi de Roma el 1890)
* Fatma (no representada)
* Il Pater dramma lirico en 1 acte (Teatro Manzoni de Milà, 1894)
* Stellina (Florència, 1905)
* Il sonetto di Dante (Gènova, 1909)
* Il reuccio di Caprilana (Torí, 1914).

## Bibliografia

* Enciclopèdia Espasa Volum núm. 25, pàg. 1002 (ISBN 84-239-4525-1)